Hið árlega Jólamót Molduxa hófst klukkan 11 í morgun í Síkinu á Sauðárkróki og eins og vanalega er vel mætt . Alls keppa 18 lið eða alls um 150 manns af báðum kynjum og margir brottfluttir Skagfirðingar þar á meðal . Íþróttafrömuðurinn Árni Stefánsson var heiðraður í upphafi móts að honum fjarstöddum . Á Tyrfingsstöðum á Kjálka hefur Fornverkaskólinn fengið að nota torfhúsin þar til að kenna gömul handbrögð sem lúta að viðgerðum torfhúsa frá árinu 2007 . Fjöldi nemenda hafa sótt námskeið skólans í torftöku , torfhleðslu , grjóthleðslu , rekaviðarmeðhöndlun , einfaldri húsgrindargerð , þiljun , gluggasmíði og fleiru . Á Facebook-síðu skólans kemur fram að leitað sé að skiltinu sem var ofan við hurðina á Tyrfingsstaðabænum . Framtíðareldhúsið , eða Future Kitchen , er ný myndbandssería sem gerð er af Matís . Verkefnið , sem styrkt er af EIT Food , er fræðsla um sjálfbærni , uppruna matar , leiðir til minnkunar matarsóunar og nýsköpun í matvælaframleiðslu . Meðal annars má fræðast um það hvernig þrívíddarprenta má fagurlega löguð matvæli úr næringarríkum fiskiafgöngum sem annars færu til spillis . Stjórn Landssambands hestamannafélaga sendi frá sér yfirlýsingu fyrr í dag þar sem lýst er yfir óánægju með tilnefningar Samtaka íþróttafréttamanna til íþróttamanns ársins . Finnst stjórninni jólakveðjur Samtaka íþróttafréttamanna til hestamanna heldur kaldar þar sem gengið er freklega fram hjá þreföldum heimsmeistara í hestaíþróttum , Skagfirðingnum Jóhanni Rúnari Skúlasyni , sem ætti að vera þess umkominn að komast á lista þeirra 10 íþróttamanna sem tilnefndir eru til íþróttamanns ársins , og tilkynnt var í morgun . Þann 27. desember ætla vinkonur að koma saman , annars vegar í Sauðárkrókskirkju kl. 16:30 og síðan í Blönduóskirkju kl. 20 , og flytja tónlist og talað mál eftir konur eða sem hefur verið samin til kvenna . Vinkonurnar sem um ræðir eru á öllum aldri og eiga tengingu við Norðurland vestra og flestar búa þær í Skagafirði . „ Hugljúf stund í skammdeginu og góð leið til að slaka á um jólin , “ segir í tilkynningu . Brynhildur svara spurningum í Liðinu mínu þessa vikuna . Miðasala á leik Tindastóls og Stjörnunnar í undanúrslitum bikarkeppni KKÍ 12. febrúar nk. er hafin hjá TIX.is . Stuðningsmönnum Tindastóls er bent á að kaupa miða í gegnum körfuknattleiksdeildina en þá rennur allur hagnaður af þeirri miðasölu beint til hennar .